A BIZOTTSÁG 1125/2009/EK RENDELETE
(2009. november 23.)
az EK-Szerződés 93. cikkének alkalmazására vonatkozó részletes szabályok megállapításáról szóló 659/1999/EK tanácsi rendelet végrehajtásáról szóló 794/2004/EK rendeletnek az I. melléklet III.2. részét, III.3. részét és III.7. részét érintő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendeletre (1) és különösen annak 27. cikkére,
mivel:
(1)
Az EK-Szerződés 93. cikkének alkalmazására vonatkozó részletes szabályok megállapításáról szóló 659/1999/EK tanácsi rendelet végrehajtásáról szóló, 2004. április 21-i 794/2004/EK bizottsági rendelet (2) az állami támogatások bejelentésénél kötelezően alkalmazandó szabványos bejelentési formanyomtatványt vezetett be.
(2)
Az egyedi bejelentéshez kötött állami képzési támogatás eseteire irányuló összeegyeztethetőségi elemzés kritériumairól szóló közlemény (3) és a hátrányos helyzetű és fogyatékossággal élő munkavállalóknak nyújtott, egyedi bejelentéshez kötött állami támogatásra vonatkozó összeegyeztethetőségi elemzéshez szükséges kritériumokról szóló közlemény (4) Bizottság általi elfogadását követően a 794/2004/EK rendelethez mellékelt bejelentési formanyomtatványt módosítani kell.
(3)
Egy hiba miatt a 794/2004/EK rendelethez mellékelt bejelentési formanyomtatvány egy részét szintén módosítani kell.
(4)
Ezért a 794/2004/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
A 794/2004/EK rendelet I. melléklete III.2. részének helyébe e rendelet I. mellékletének szövege lép.
2. cikk
A 794/2004/EK rendelet I. melléklete III.3. részének helyébe e rendelet II. mellékletének szövege lép.
3. cikk
A 794/2004/EK rendelet I. melléklete III.7.A. részének 2.3. kérdése és III.7.B. részének 2.3. kérdése a III. melléklettel összhangban módosul.
4. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. november 23-án.